La XVII edició del Ral·li Ciutat de Gandia comptarà amb 70 equips procedents de tota Espanya
08 maig 2024

## La XVII edició del Ral·li Ciutat de Gandia comptarà amb 70 equips procedents de tota Espanya08 maig 2024Última actualització: 08 maig 2024

![](../gestion/img/0b011ad6745e3422cd7833b86e39f1251a79117e104b1b936093cb757d7e6e4c.jpg)  
  

El **regidor delegat d'Esports, Jesús Naveiro**; el **vicepresident del Club d'Automobilisme Gandia, Alberto Pascual**; el **president de la Federació d'Automòbils de la Comunitat, Nacho Aviñó**, i el **conseller delegat de Moll Motor, Javier Moll**, ha presentat la XVIII edició del **Ral·ly Ciutat de Gandia**, que tindrà lloc els dies **10 i 11 de maig**.

_"Aproximadament 70 equips de tota Espanya es prepararan per a oferir una competició inoblidable als amants del motor"_, ha afirmat Naveiro, qui ha afegit que _"un altre cap de setmana Gandia es converteix en l'epicentre de l'esport. Tindrem el ral·ly, la fase d'ascens del bàsquet, una campionat de billar europeu i una competició de tenis. Són moltes les persones que vindran a la nostra ciutat amb l'excusa de l'esport"_.  
  
A partir de les 15 hores del divendres, s'iniciaran les verificacions tècniques al concessionari Moll Motor, on es comprovarà tota la documentació i la regulació dels vehicles. Poc després, els cotxes eixiran cap a la plaça del Prado, on s'exposaran fins a les 20.30 hores, moment en què tindrà lloc l'eixida oficial amb un recorregut pel centre històric que, de nou, finalitzarà en la mateixa plaça Prado.  
  
Dissabte a partir de les 7:45 h, els participants començaran la ruta de les seccions cronometrades partint des del Benicadell i finalitzant a la Vall d'Ebo, on tindrà lloc la cerimònia de premis, que serà a les 20.45 hores. _"Creiem que serà un espectacle perquè hem représ les seccions que l'any passat no van estar i esperem que, tant els pilots, com els aficionats, gaudisquen de la competició"_, ha afirmat Pascual.  
  
Pel que fa a les modalitats, Aviñó ha explicat que la prova tindrà en compte dues divisions diferents. En primer lloc, la velocitat i, en segon lloc, la regularitat, que fa referència a les edats dels vehicles.  
  
La prova serà puntuable en diferents competicions, com la de la Comunitat Valenciana de pilots de ral·li; el Campionat de Copilots de Ral·lies; les copes de la Comunitat Valenciana de Ral·lies per classes o el campionat de la Comunitat Valenciana de vehicles històrics. A més, també serà puntuable per als campionats de la regularitat de la Comunitat Valenciana en ral·lis; el Campionat de Clubs / Escuderías Valenciana; The Levante Pirelli 2024 Cup i el Kumho 2024 Challenge.  
  
Finalment, Moll ha agraït al Club Automobilisme Gandia per donar-li l'oportunitat de continuar patrocinant aquest esdeveniment i ha felicitat l'organització de la competició per tornar a portar a Gandia una prova d'aquest nivell.

[Twittear](https://twitter.com/share)